Diari Oficial de la Generalitat Valenciana


Sumari del DOGV 1413, del 31-10-1990 (1990/819204)

ACORD de 15 d'octubre de 1990, del Consell de la Generalitat Valenciana, pel qual s'aprova definitivament el Projecte de Modificació Puntual de la Delimitació de Sol Urbà d'Argelita (Castelló) pel que fa a la zona verda que es pretén desqualificar, convertint les dues parcel.les que la formen, situades junt a l'església, en edificables.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1413

Data del DOGV
:   31-10-1990

Secció del DOGV
:   ALTRES DISPOSICIONS

Número del document
:   1990/819204


Data del document
:   15-10-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 15 d'octubre de 1990, del Consell de la Generalitat Valenciana, pel qual s'aprova definitivament el projecte de modificació puntual de la delimitació de sòl urbà d'Argelita (Castelló) pel que fa a la zona verda que es pretén desqualificar convertint les dues parcel.les que la formen, situades junt a l'esglèsia, en edificables.  
El Consell de la Generalitat Valenciana, en sessió celebrada el dia 15 d'octubre de 1990, adoptà el següent acord:  
Vist l?expedient de modificació puntual de la delimitació de sòl urbà del terme municipal d'Argelita (Castelló) aprovat definitivament en data 29 de desembre de 1989, llevat de la zona verda que es pretén modificar la qual va ser objecte d'informe favorable.  
Vist que el Ple de l'Ajuntament, en sessió celebrada el dia 16 de setembre de 1989, acordà per unanimitat de la majoria legal dels membres de la corporació, l'aprovació inicial del projecte de modificació puntual de la delimitació de sòl urbà, consistent en nou modificacions de les quals vuit s'han aprovat definitivament, per acord de la Comissió Territorial d'Urbanisme de Castelló de 29 de desembre de 1989, i només falta aquella que fa referència a la desqualificació de la zona verda de dues parcel·les ubicades a l?illa de coses on és l?església.  
Vist que es va obrir un període d'informació pública d'un mes per tal que es presentaren les al·legacions escaients, i es va publicar a l?efecte l'acord en el (Butlletí Oficial de la Província ( núm. 113 amb data 19 de setembre de 1989 i en el diari «Mediterráneo» de 19 d'octubre de 1989, i no s'hi ha presentat en aquest període cap al·legació.  
Vist que el Ple de l'Ajuntament, en sessió celebrada el 4 de novembre de 1989, acordà aprovar provisionalment el projecte de modificació puntual de la delimitació de sòl urbà i elevar l?expedient a la Conselleria d'Obres Públiques, Urbanisme i Transports per tal de continuar-ne la tramitació.  
Vist que el 25 de gener de 1990 fou enviat l?expedient corresponent a la Conselleria d'Obres Públiques, Urbanisme i Transports perquè fora tramitat segons que determinen els articles 49 i 50 de la Llei del Sòl, també s'emeteren els informes exigits i posteriorment es va sotmetre l?expedient al Consell de la Generalitat Valenciana per a l'aprovació definitiva.  
Vist que el Conseller d'Obres Públiques, Urbanisme i Transports emeté un informe favorable del projecte mitjançant la Resolució del dia 29 de maig de 1990.  
Vist que amb data 26 de juliol de 1990 la Comissió Permanent del Consell d'Estat emeté un dictamen favorable respecte d'aquest tema, en el sentit que «pot aprovar-se el projecte de modificació puntual del projecte de delimitació de solar urbà d'Argelita».  
Atès que la modificació que es proposa consisteix a desqualificar part de la zona verda corresponent a dues parcel·les ubicades a l'illa de coses on és l'esglèsia i convertir-les en parcel·les edificables. La superfície de les dues parcel·les és de 173 m2 i per aixà no queda disminuïda significativament la superfície d'espais Lliures.  
Atès que la superfície destinada a zona verda és de 3.000 m2 i prenent com a referència l'estàndard dels Plans Generals i el nombre d'habitats de la localitat, que assigna 5 m2 de zona verda per cada habitant, la proporció es troba per damunt d'aquests límits.  
Atès que en haver-se classificat com a zona verda els terrenys municipals que hi ha junt al pavelló i a la part de darrere de l'ajuntament, amb una superfície de 300 m2 aproximadament, es produeix un augment de la superfície destinada a zona verda.  
Atès que la modificació proposada no representa un augment en la densitat de població i per tant no cal efectuar la compensació d'espais Lliures que estableix l'article 49.2 de la Llei del Sòl.  
Atès que amb la modificació proposada per l'ajuntament s'aconsegueix un augment de zona verda amb el mínim cost econòmic, ja que els terrenys són de propietat municipal.  
Atès que la modificació proposada no representa un canvi en l?estructura general i orgànica del territori, i per tant no s'alteren els objectius fonamentals del planejament.  
Vistos els preceptes legals, la Llei del Sòl, la Llei de Procediment Administratiu i la resta d'aplicació pertinent, a proposta del Conseller d'Obres Publiques, Urbanisme i Transports, el Govern Valencià  
Aprovar definitivament la modificació puntual de la delimitació de sòl urbà d'Argelita (Castelló) pel que fa a la zona verda que es pretén desqualificar convertint les dues parcel·les que la formen, ubicades junt a l?església, en edificables.  
Contra aquest acorda el qual esgota la via administrativa, cal interposar recurs de reposició davant el Consell de la Generalitat Valenciana en el termini d'un mes comptador des de la publicació d'aquest acord.  
València, 15 d'octubre de 1990.  
El Conseller Secretari del Govern Valencià,   
EMERIT BONO I MARTINEZ